

PROJEKTS uz 14.05.2024.

Finanšu komitejā 22.05.2024.

Domē 30.05.2024.

Sagatavotājs un ziņotājs: L.Raiskuma

LĒMUMS

Ādažos, Ādažu novadā

2024. gada 30. jūnijā **Nr.**«DOKREGNUMURS»

**Par izmaiņām Kadagas pirmsskolas izglītības iestādes “Mežavēji”** **struktūrā**

Ādažu novada pašvaldības dome izskatīja Kadagas pirmsskolas izglītības iestāde “Mežavēji” (turpmāk – KPII) vadītājas priekšlikumu par izmaiņām iestādes struktūrā.

Saskaņā ar nolikumu iestāde īsteno speciālās pirmsskolas izglītības programmu (programmas kods – 0101 59 11), tāpēc tai ir jānodrošina Ministru kabineta 2019. gada 19. novembra noteikumu Nr. 556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām” (turpmāk – Noteikumi Nr.556) prasību izpilde

.Saskaņā ar Valsts izglītības informācijas sistēmas datu bāzes datiem KPII ir viens izglītojamais, kuram jānodrošina izglītības ieguve izglītības programmā (IP kods 01015911).

Pamatojoties uz VDEĀVK 24-2022-91-A atzinumu, lai nodrošinātu speciālās pirmsskolas izglītības programmas īstenošanu, izglītojamajam ir nepieciešams asistents. Līdz šim KPII ilgstoši nav izdevies aizpildīt šo vakanci, jo valsts noteiktā apmaksas sistēma nav konkurētspējīga tirgū – atbilstoši Ministru kabineta 2012. gada 9. oktobra noteikumu Nr. 695 “Kārtība, kādā piešķir un finansē asistenta pakalpojumu izglītības iestādē” (turpmāk – MK noteikumi Nr.695) 10.2. apakšpunktam, valsts nodrošinātā atlīdzība par vienu asistenta pakalpojuma stundu ir 5,42  *euro* , tai skaitā darba samaksa, valsts sociālās apdrošināšanas obligātā iemaksa un iedzīvotāju ienākuma nodoklis.

Ņemot vērā iepriekš minēto, nepieciešams veikt grozījumus KPII struktūrā un izveidot jaunu amata vietu “Skolotāja palīgs-asistents” (profesiju klasifikatora kods *5312 01*, saime 33, līmenis I, algu grupa 4, mēnešalga 1100 *euro* (amata galvenie pienākumi – pielikumā)). Amata aprakstā tiks iekļauts nosacījums, ka darbinieks pilda skolotāja palīga pienākumus gadījumā, ja izglītojamais, kuram nepieciešams asistents, neapmeklē iestādi.

MK noteikumu Nr.695 izpratnē, izglītojamajām personām ar invaliditāti pirmsskolas izglītības iestādēs piešķir no valsts budžeta apmaksātu asistenta pakalpojumu pārvietošanās atbalstam un pašaprūpes veikšanai. Skolotāja palīga-asistenta nostrādātā darba uzskaite tiks diferencēta, atsevišķi uzskaitot darba stundas, ko darbinieks nostrādās pildot skolotāja palīga un asistenta pienākumus (atbilstoši izglītojamā apmeklējumam), lai darba samaksu daļēji varētu kompensēt no valsts piešķirtā finansējuma. Ja valsts finansējums netiks piešķirts, darba samaksa tiks finansēta no pašvaldības budžeta.

Amata vietas uzturēšanai 2024. gadā nebūs ietekmes uz pašvaldības budžetu, jo finanšu līdzekļi 9516,43 *euro* (alga, sociālās garantijas un nodokļi) ir pieejami KPII budžeta tāmē, kā ietaupījums no amatu vakancēm. 2025. gadā ietekme uz pašvaldības budžetu būs 17673 *euro*.

Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Ministru kabineta 2012.gada 9.oktobra noteikumiem Nr.695 “Kārtība, kādā piešķir un finansē asistenta pakalpojumu izglītības iestādē”, pašvaldības Amatu klasificēšanas darba grupas 30.04.2024. atzinumu, Izglītības, kultūras, sporta un sociālās komitejas 08.05.2024. atzinumu, kā arī Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. jūniju izveidot Kadagas PII “Mežavēji” vienu amata vietu “Skolotāja palīgs-asistents”, profesijas kods *5312 01*, saime 33, līmenis I, algu grupa 4, mēnešalga 1100 *euro*.
2. Lēmuma 1. punkta izpildei:
   1. veikt grozījumus Ādažu novada pašvaldības domes 28.12.2023. lēmuma Nr. 499 „Par pašvaldības amatpersonu un darbinieku mēnešalgām 2024. gadā” 11. pielikumā;
   2. nepieciešamo finansējumu paredzēt no Kadagas pirmsskolas izglītības iestādes “Mežavēji” 2024. gada budžeta tāmes līdzekļiem.
3. Pašvaldības Centrālās pārvaldes Grāmatvedības nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

KPII, IJN, PSN, FIN, GRN - @